钦定古今图书集成/明伦汇编/氏族典/第085卷 > 胡祗遹
## 钦定古今图书集成/明伦汇编/氏族典/第085卷 > 胡祗遹

按《元史胡祗遹传》：“祗遹，字绍开，磁州武安人。少孤，既
长，读书，见知于名流。中统初，张文谦宣抚大名，辟员
外郎。明年，入为中书详定官。至元元年，授应奉翰林
文字，兼太常博士，调户部员外郎，转右司员外郎，寻
兼左司。忤权奸，出为太原路治中，兼提举本路铁冶。
最闻，改河东山西道提刑按察副使。十九年，为济宁”
路总管。久之，以最称，升山东东西道提刑按察使。所
至抑豪右，扶寡弱，以敦教化，以厉士风。召拜翰林学
士，不赴。改江南浙西道提刑按察使。未几，以疾归。二
十九年，朝廷征耆德者十人，祗遹为之首，以疾辞。三
十年卒。延祐五年，赠礼部尚书，谥文靖。